Ericu950/Stoicheia-meter-silver huggingface dataset:
πρὸς δὲ τούτοις ἔτι καὶ τὴν τοῦ τὰ δίκαια κρίνοντος εἰσκομίζει φιλανθρωπίαν μὴ μέχρι παντὸς , μη δὲ ἀπέραντόν τινα τὴν ὀργὴν τοῖς πλημμελοῦσιν ἐπάγοντος ·
ἀλλὰ μοττοῦντος μετὰ τὸ πλῆξαι , σώζοντός τε καὶ ὑγιάζοντος 0 .
ὡς μὲν οὖν ἐν κεφαλαίῳ ἐν ὀλίγοις εἰπεῖν ὅλως ἐν τούτοις ὁ τῶν προκειμένων διανένευκε σκοπός .
διαλαβόντες δὴ ἀνὰ μέρος τῶν εἰρημένων ἕκαστον , τὸν ἐν αὐτοῖς λανθάνοντα διαπτύξωμεν νοῦν , θύραν τῷ λόγῳ διανοιγνύντος Θεοῦ τοῦ λέγοντος τοῖς ἐλπίζουσιν ἐπὶ αὐτόν ·
καὶ δώσω σοι θησαυροὺς σκοτεινοὺς , ἀποκρύφους , ἀοράτους ἀνοίξω σοι .
κατειρήκασι τοίνυν τοῦ πανσόφου Μωσέως Ἀαρών τε καὶ Μαριὰμ ἕνεκεν τῆς γυναικὸς τῆς Αἰθιοπίσσης ἣν ἔλαβε , καὶ εἶπαν ·
δύο ταῦτα τῆς κατὰ Μωσέως φλυαρίας τὰ ἐγκλήματα , πρῶτον μὲν , ὅτι γυναῖκα , φημὶ , τὴν Αἰθιόπισσαν ἔλαβε 0 ·
πρὸς δὲ τοῦτο δεύτερον , τὸ εἰπεῖν 0 ·
μὴ Μωσῇ μόνῳ ἐλάλησε Κύριος , οὐχὶ καὶ ἡμῖν ἐλάλησεν ;
ἐν μὲν γὰρ τῷ πρώτῳ παρανομίας ὑπομένει γραφήν ·
ἐν δὲ τῷ δευτέρῳ , τὸ μὴ ἐν μεγάλοις σφόδρα τεθεῖσθαι λέγεται , μή τε μὴν ἐξαίρετόν τινα παρὰ τοὺς ἄλλους ἐσχηκέναι τὴν χάριν , εἴ γε καὶ ἑτέροις ὁρᾶται λαλήσας Θεός .
ἐροῦμεν δὲ κατὰ τάξιν , τῷ πρώτῳ κατηγορήματι τὸν πρῶτον ἀπονέμοντες λόγον ·
οὕτω τε πάλιν ἐντεῦθεν τὰ ἐκ τῶν τύπων εἰς αὐτὸν ἤδη μεταληψόμεθα τὸν Χριστόν .
γυναῖκα μὲν τοίνυν ἠγάγετο καὶ πάλαι Μωσῆς , καὶ σύνοικον τὴν Μαδιανίτιδι ἐποιήσατο , τὴν Ἰοθὸρ θυγατέρα φημί ·
χρόνου δὲ παριππεύσαντος οὐ μικροῦ τὴν Αἰθιόπισσαν ἐπεγάμει , καὶ ἀλλογενῆ καὶ μέλαιναν .
καίτοι τοῦ νομοθέτου σαφῶς διαγγέλλοντος , μὴ χρῆναι τοῖς ἀλλογενέσιν ὅλως ἐπιμίσγεσθαι τοὺς υἱοὺς Ἰσραήλ 0 .
Οὕτως γὰρ γέγραπται ·
τὴν θυγατέρα σου οὐ δώσεις τῷ υἱῷ αὐτοῦ , καὶ τὴν θυγατέρα αὐτοῦ οὐ λήψῃ τῷ υἱῷ σου .
ἐπὶ τούτοις ὡς παρανομίας ὁ μέγας κρίνεται Μωσῆς , ὑπό τε τοῦ Ἀαρὼν καὶ τῆς Μαριὰμ , οὐ νενοηκότων , κατὰ τὸ εἰκὸς , καὶ δι αὐτοῦ πάλιν ὡς ἐν τύπῳ τὸ καλῶς οἰκονομηθὲν μυστήριον , ὅπερ ἤδη φανερὸν ὡς ἔνι καταστήσομεν , τὴν τοῦ πράγματος φύσιν εἰς αὐτὸν εὖ μάλα κατασκευάζοντες τὸν Χριστὸν , ᾧ καὶ νῦν τε Μωσέως περιθήσομεν πρόσωπον 0 1 .
νομοθέτης γὰρ ὁ Χριστὸς , καὶ μεσίτης Θεοῦ καὶ ἀνθρώπων , ὥσπερ οὖν ἦν ἀμέλει κ ἀκεῖνος 0 .
ἐπεὶ καὶ οὗτος ἡμῖν κατεσήμαινε λέγων ·
προφήτην ὑμῖν ἀναστήσει Κύριος ὁ Θεὸς ὑμῶν ἐκ τῶν ἀδελφῶν ὑμῶν , ὡς ἐμέ 0 .
Εἰς δέ γε τὸ σχῆμα τῆς Ἰουδαίων ἱερωσύνης Ἀαρὼν ληφθήσεται , καὶ ἀναπληρώσει τῆς Συναγωγῆς τὸ πρόσωπον ἡ Μαριάμ .
κατηγόρευσαν τοίνυν τοῦ Σωτῆρος ἡμῶν Χριστοῦ καὶ οἱ τῶν Ἰουδαίων πρεσβύτεροι , καὶ αὐτὴ δὲ μετ ἐκείνων ἡ Συναγωγὴ , τὴν τῶν θείων ἐνταλμάτων παράβασιν ἐγκαλοῦντες αὐτῷ , διά γε τοῦ λέγειν ·
Εἰ ἦν οὗτος παρὰ Θεοῦ ὁ ἄνθρωπος , οὐκ ἂν ἔλυε τὸ Σάββατον .
διεπρίοντο δὲ καὶ καθ ἕτερον τρόπον , ὅτι τὴν μέλαιναν , τουτέστι , τὴν ἐξ ἐθνῶν Ἐκκλησίαν , ἐμνηστεύετο , καὶ ἐπεγάμει τρόπον τινὰ τῇ πρώτῃ , τουτέστι τῇ Ἰσραηλίτιδι , ἥτις ἦν πάλιν ἡ Συναγωγή .
ὅτι δὲ διεπρίοντο καταλυομένων αὐτοῖς , τῶν ἐξ εἰκαίας ἐπιτηρήσεως ἐθῶν , ἣ καὶ τῶν ἐν τύποις λαληθέντων διὰ Μωσέως , οὐ χαλεπὸν συνιδεῖν τὸν ἅπαξ τοῖς εὐαγγελικοῖς ὁμιλοῦντα συγγράμμασιν 0 .
ὅτι δὲ πάλιν ἐμνηστεύετο τὴν ἐξ ἐθνῶν Ἐκκλησίαν , μελαινομένην ἔτι διὰ τὸ ἐν γνώσει καὶ τρόποις σκοτεινόν 0 ·
οὔπω γὰρ ἦν ἐν αὐτῇ τὸ φῶς τὸ ἀληθινὸν , τὸ καταλαμπρύνειν καὶ καταλευκαίνειν εἰδὸς , συλλέξαιτο μὲν ἄν τις καὶ λίαν εὐκόλως τὴν ἐκ προφητῶν ἀπόδειξιν .
πρεπωδέστερον δέ μοι φαίνεται διὰ τῆς τοῦ Σωτῆρος οἰκονομίας ἐπιδεικνύειν αὐτό .
Οὐκοῦν ἀλλογενέσι μὲν οὖσι τοῖς Σαμαρείταις ἐκήρυττε , καὶ ἀρχὴν ὥσπερ τινὰ καὶ θεμέλιον τῆς τῶν ἐθνῶν Ἐκκλησίας ἐν ἐκείνοις προκατεβάλλετο .
ὅτι δὲ ἦσαν ἀλλογενεῖς καὶ τῆς ἐξ Ἰσραὴλ ἀγέλης ἐξηυλισμένοι , κατίδοι τις ἂν κ ἀντεῦθεν ἀπονητί .
τοὺς γὰρ ἑαυτοῦ μαθητὰς καταγγέλλοντας ἐκπέμπων τῶν οὐρανῶν βασιλείας τὸ κήρυγμα ·
μὴ ἀπέλθητε , φησὶν , εἰς ὁδὸν ἐθνῶν , καὶ εἰς πόλιν Σαμαρειτῶν μὴ εἰσέλθητε .
πορεύεσθε μᾶλλον πρὸς τὰ ἀπολωλότα πρόβατα τοῦ οἴκου Ἰσραήλ .
ὁρᾷς ὅπως ἔξωθεν τέθεικεν ἐκείνους τῶν προβάτων τοῦ οἴκου Ἰσραήλ ;
Οὐκοῦν οὔπω μὲν τῶν τῆς ἰσραηλίτιδος ἀποφοιτήσας γάμων , τουτέστι τῆς Συναγωγῆς ἔτι δέ πως αὐτῇ δοκῶν συνοικεῖν , ἐπεμνηστεύετο τρόπον τινὰ , καὶ ἐπεγάμει τὴν μέλαιναν τὴν ἀλλογενῆ , τουτέστι , τὴν ἐξ ἐθνῶν Ἐκκλησίαν .
διὰ τοῦτο καὶ πρὸς Ἰουδαίους διαλεγόμενος ἔφασκε ·
καὶ ἄλλα πρόβατα ἔχω , ἂ οὐκ ἔστιν ἐκ τῆς αὐλῆς ταύτης , κ ἀκεῖνά με δεῖ ἀγαγεῖν ·
καὶ γενήσεται μία ποίμνη , εἷς ποιμήν .
δριμύτερον δέ πως καὶ ἐξελέγχων ὡς ἀπειθεῖς ὅτε διαῤῥήδην ἀπεπυνθάνοντο λέγοντες 0 ·
Εἰ σὺ εἰ Χριστὸς , εἶπε ἡμῖν παῤῥησίᾳ .
ἀπεκρίθη αὐτοῖς ὁ Ἰησοῦς ·
Εἶπον ὑμῖν , καὶ οὐ πιστεύετε .
τὰ ἔργα ἂ ἐγὼ ποιῶ ἐν τῷ ὀνόματι τοῦ Πατρός μου , ταῦτα μαρτυρεῖ περὶ ἐμοῦ .
ἀλλ οὐ πιστεύετε , ὅτι οὐκ ἐστὲ ἐκ τῶν προβάτων τῶν ἐμῶν .
ἴδια γὰρ ἤδη πρόβατα τοὺς ἐξ ἐθνῶν ἀπεκάλει .
ἐφ ᾧ καὶ λίαν οἱ Φαρισαῖοι διαπριόμενοί τε καὶ χαλεπαίνοντες , ὡς ἀγαπῶντι μὲν τοὺς ἀλλογενεῖς , παρ οὐδὲν δὲ τὸ θεῖον ποιουμένῳ , νόμον ἐπισκήπτοντες ἔφασκον ·
Οὐ καλῶς ἡμεῖς λέγομεν ὅτι Σαμαρείτης εἰ σὺ , καὶ δαιμόνιον ἔχεις ;
Εἰ μὴ γάρ φασι τὰ Σαμαρειτῶν , εἰ μὴ φιλέλλην ἦσθα καὶ φιλαλλογενὴς , οὐκ ἂν ὅλως ἀνεμίχθης τοῖς ἐξ ἐθνῶν .
καὶ εἰ μὴ τὸ ἐν Ἕλλησι δαιμόνιον ὑπῆρχεν ἐν σοί ·
δαιμονιῶντας γὰρ ἐκάλουν τοὺς εἰδωλολάτρας , διὰ τὸν ἐν αὐτοῖς ὅντα διάβολον , οὐκ ἂν ἐν τῷ μηδενὶ , φασὶν , ἐποιήσω λόγῳ τῶν νομικῶν ἐνταλμάτων τὴν παράβασιν .
καὶ ὅτι μάλιστα πλήρωσις μᾶλλόν ἐστι νόμου τὰ διὰ Χριστοῦ , καὶ οὐ παράβασις , κατὰ τὸ εἰρημένον παρ αὐτοῦ 0 ·
ἦν γὰρ μόνου τοῦ γράμματος μετασκευὴ πρὸς ἀλήθειαν .
ὁ μὲν οὖν τῆς ἐπὶ τῇ μελαίνῃ κατηγορίας τρόπος ἐν τούτοις , καὶ ἡ τῆς ἐν Χριστῷ δυστροπίας εἰκὼν , ὡς ἐν τοῖς κατὰ Μωσέα ληφθήσεται , τὴν δὲ τούτῳ καὶ γείτονα καὶ ἀδελφὴν λοιδορίαν εἰσοίσομεν ὡς ἐκ τύπου πάλιν ἐπὶ τὸ ἀληθὲς μεταστοιχειοῦντες τῶν λεγομένων τὸν νοῦν 0 .
Οὐ γὰρ μόνῳ , φησὶ , τῷ Μωσεῖ λελάληκε Κύριος ·
ἀλλὰ καὶ ἡμῖν ἐλάλησεν .
ἐξ ἀλαζονείας ὁ λόγος , ἐκ διακένου φυσήματος ἡ φωνή 0 .
χρῆναι γὰρ δή που φρονοῦντας ὀρθῶς μὴ πάντως εἰς ἴσον ἀναβαίνειν ἐπείγεσθαι μέτρον τῷ δικαίως ἀκούσαντι ·
Οἶδά σε παρὰ πάντας , καὶ χάριν εὗρες παρ ἐμοί ·
ἀνατιθέναι μᾶλλον τὰ ἐφ οἷς τετίμηνται χαριστήρια , τὴν ἄνωθεν ὡρισμένην οὐχ ὑπερβαίνοντες τάξιν ·
οὔ τε μὴν ἁρπάζοντας ἑαυτοῖς τὴν οὕτω δοθεῖσαν τιμήν 0 .
ὅπερ ἂν νοοῖτο δικαίως τῆς ἐσχάτης ἀλαζονείας οὐκ ἀμοιροῦν .
ἀλλ ἐννόει πάλιν τὸν μὲν Κύριον ἡμῶν Ἰησοῦν Χριστὸν , φανερὸν τοῖς Ἰουδαίοις καθιστῶντα τοῦ Θεοῦ καὶ Πατρὸς τὸν αὐτῷ καὶ μόνῳ φυσικῶς ἐγνωσμένον σκοπὸν , καὶ λέγοντα ·
ἀπ  ἐμαυτοῦ οὐ λαλῶ , ἀλλ ὁ πέμψας με Πατὴρ , αὐτός μοι ἐντολὴν δέδωκε τί εἴπω καὶ τί λαλήσω .
τὰ ῥήματα ἃ ἐγὼ λαλῶ , οὐκ ἔστιν ἐμὰ , ἀλλὰ τοῦ πέμψαντός με .
Εἶτα πρὸς τοῦτο πάλιν ἀποθρασύνεται μελετῶντας τοὺς ἀνόμους Γραμματεῖς τε καὶ Φαρισαίους , καὶ ἐπὶ τῷ λαλῆσαι πρὸς τοὺς πατέρας αὐτῶν τὸν Θεὸν , οὐ μετρίως ἀπαυθαδειαζομένους , ταύτης ἕνεκα τῆς αἰτίας ἀπειθεῖν ᾑρημένους .
λέγουσι γάρ ·
ἡμεῖς οἴδαμεν ὅτι Μωσεῖ λελάληκεν ὁ Θεός ·
ὁρᾷς οὖν ὅπως διὰ τοῦ λέγειν ἐξεπίστασθαι λαλῆσαι τὸν Θεὸν Μωσῇ , μονονουχὶ γὰρ τὸ ἀρχαῖον ἐκεῖνό φασι καὶ σκληροτέροις ῥήμασι 0 ·
μὴ Χριστῷ μόνῳ λελάληκεν ὁ Θεὸς καὶ Πατὴρ , καὶ οὐχὶ τοῖς ἡμετέροις πατράσιν ;
ἐν δὲ τῷ , φασὶ , τῷ Σινᾶ 0 .
καὶ ἥκουσε Κύριος .
καὶ Ὁ ἄνθρωπος Μωσῆς πρᾶος σφόδρα παρὰ πάντας ἀνθρώπους τοὺς ὄντας ἐπὶ τῆς γῆς 0 .
ἀλαζονείας ὡς ἔοικεν ἀφορμὴν τὴν Μωσέως ἐποιοῦντο πραότητα Μαριάμ τε καὶ Ἀαρών .
ἀλλ ἐπὶ τούτῳ καὶ δυσωποῦντος ἐκείνου χαλεπαίνει Θεὸς , καὶ αὐτόκλητος ἐπὶ τὸ δικαίως ἀγανακτεῖν κατὰ τῶν ἐξυβρίσαι τετολμηκότων ἔρχεται τὴν ἐπὶ τῷ γνησίῳ λειτουργῷ καταφρόνησιν , εἰς αὐτὸν οἰκειούμενος .
Οὕτω νοήσεις καὶ ἐπὶ Χριστοῦ .
ἀπὸ μὲν γὰρ τῆς ἐνούσης αὐτῷ πραότητός τε καὶ φιλανθρωπίας προαλέστεροί πως εἰς καταφρόνησιν ἦσαν οἱ Φαρισαῖοι .
ἀλλ ἦν , ὡς ἔοικεν , ἀναμφισβητήτως ὁρᾷν , ὡς οὐ διαφεύξουσι τὴν ἄνωθεν κίνησιν .
ὡς γὰρ ὑβρισμένος ἐν Υἱῷ , δυσφορήσειν ἔμελλεν ὁ Θεὸς καὶ Πατήρ .
Εἶχε γὰρ γνῶσιν ἀδιδάκτως , καὶ διὰ θεοπρεποῦς γνώσεως , τοὺς ἐκ τῆς τῶν Φαρισαίων ὑπεροψίας ἀποπτυσθέντας λόγους .
Εἶτα τούτοις ἐφεξῆς 0 ·
καὶ εἶπε Κύριος παραχρῆμα , φησὶ , πρὸς Μωσῆν καὶ Ἀαρὼν , καὶ Μαριάμ ·
καὶ κατέβη Κύριος ἐν στύλῳ νεφέλης , καὶ ἔστη ἐπὶ θύρας τῆς σκηνῆς τοῦ μαρτυρίου .
ὑπεμφαίνει πάλιν ὁ λόγος , ὅτιπερ ἔσται κριτὴς ὁ Θεὸς τῶν καταλαλούντων τοῦ Σωτῆρος ἡμῶν Ἰησοῦ Χριστοῦ , καὶ κατελεύσεται πάντως ἐκ δίκης εἰς ὀργὴν τοῖς διαλοιδορεῖσθαι τετολμηκόσι καὶ φιλονεικῆσαι πρὸς ἰσοτιμίαν αὐτῷ .
δι Υἱοῦ δὲ πάντως ἡ κρίσις , συνόντος δηλονότι ἀδιαστίκτως τοῦ τεκόντος αὐτῷ , κατὰ τό 0 ·
ἐπειδὴ δὲ τῷ τὰ δίκαια κρίνοντι παρεστῶτες ἐφαίνοντο Μαριάμ τε καὶ Ἀαρών ·
ἀκούσατε , φησὶ , τῶν λόγων μου .
ἐὰν γένηται , φησὶ , προφήτης ὑμῖν τῷ Κυρίῳ , ἐν ὁράματι αὐτῷ γνωσθήσομαι καὶ ἐν ὕπνῳ λαλήσω αὐτῷ , οὐχ οὕτως ὡς ὁ θεράπων μου Μωσῆς ἐν ὅλῳ τῷ οἴκῳ μου πιστός ἐστι 0 ·
στόμα κατὰ στόμα λαλήσω αὐτῷ , ἐν εἴδει , καὶ οὐ δι αἰνιγμάτων .
καὶ τὴν δόξαν Κυρίου εἶδε .
μωσῆς τὸ ἐξαίρετον , ἐν θεοπτίαις παρὰ τοὺς ἄλλους διὰ τούτου τετήρηται , καὶ τὸ ἐξηλλαγμένως δύνασθαι τῶν θείων παρακροᾶσθαι λόγων , ἐπεμαρτυρήθη καλῶς .
τοῦτο δ ἂν ἴδοις ἀληθέστερον ἐπὶ Χριστῷ .
Οὐ γὰρ ὥσπερ ἐν προφήταις ἐλάλησεν ὁ Θεὸς καὶ Πατὴρ , οὕτω καὶ ἐν Υἱῷ 0 .
ἀλλ οἱ μὲν οὖν διὰ τοῦ Πνεύματος ἐχορηγοῦντο τὴν γνῶσιν ὧν ἔδει μαθεῖν .
ὁ δὲ οἶδεν οὐ διδακτῶς τὰ ἐν πνεύματι βουλεύματα , ὡς σοφία καὶ βουλὴ τοῦ γεννήσαντος 0 .
καὶ οἱ μὲν μακάριοι προφῆται τὴν δι αἰνιγμάτων ἐδέχοντο θεωρίαν τῆς δόξης αὐτοῦ .
θεὸν γὰρ οὐδεὶς ἑώρακε πώποτε .
θεωρεῖται δὲ μόνῳ τῷ κατὰ φύσιν Υἱῷ .
καὶ οὕτως ἂν νοοῖτο θεοπρεπῶς .
καὶ τούτου μάρτυς αὐτὸς ἡμῖν Σωτὴρ γενήσεται , λέγων ·
Οὐχ ὅτι τὸν Πατέρα ἑώρακέ τις , εἰ μὴ ὁ ὢν παρὰ τοῦ Θεοῦ 0 ·
οὗτος ἑώρακε τὸν Πατέρα .
Οὐκοῦν οὐκ εὐλόγως , μᾶλλον δὲ ἤδη καὶ δυσσεβῶς Ἰουδαῖοι τὸ λαλῆσαι τοῖς πατράσιν αὐτῶν τὸν Θεὸν προϊσχόμενοι , παρ οὐδὲν ἐποιοῦντο λέγοντα τὸν Χριστὸν , ὅπερ ἤκουσε παρὰ τοῦ Πατρὸς , ταῦτα καὶ λαλεῖν .
τὰ μὲν γὰρ ἐν τῷ ὄρει τῷ Σινᾶ , σκιαὶ καὶ τύποι εἰσὶ καὶ αἰνίγματα , κεκρυμμένην τινὰ καὶ οὐ σφόδρα συμφανῆ τὴν τοῦ διαστελλομένου γνῶσιν ὠδίνοντα .
χριστὸς δὲ τῶν τοῦ Πατρὸς ῥημάτων αὐτήκοος ἦν , εἰ δέ τι πρέποι διὰ τὴν τοῦ νοήματος ἀπαραίτητον χρείαν , καὶ σωματικώτερον εἰπεῖν 0 .
Εἰσφέρει γε μὴν καὶ πολλὴν ὁ λόγος τὴν ἐπὶ Χριστῷ διαφορὰν , ὡς πρὸς ἅπαντας τοὺς ἐτέρους , Ἐν ὅλῳ γὰρ τῷ οἴκῳ μου πιστός ἐστιν 0 .
ἢ οὐχὶ διὰ τούτου μερικὴν μέν τινα καὶ συμμεμετρημένην τὴν οἰκονομίαν ἐπιδεικνύει , τὴν διὰ νόμου καὶ προφητῶν ;
γενικὴν δὲ καὶ καθόλου τὴν διὰ Χριστοῦ 0 1 ;
ὁ μὲν γὰρ νόμος ἕνα τὸν ἐξ Ἰσραὴλ ἔσωζεν οἶκον ·
χριστὸς δὲ οὐχ οὕτως , σύμπαντά τε τὸν κόσμον διὰ πίστεως τῆς εἰς αὐτὸν , καὶ δι αἵματος τοῦ ἰδίου ἀγοράζων , κατὰ τὸ γεγραμμένον , τῷ Θεῷ καὶ Πατρί 0 .
διότι τοίνυν φησίν ·
Οὐκ ἐφοβήθητε καταλαλῆσαι κατὰ τοῦ θεράποντός μου Μωσῆ ;
τοιοῦτο γάρ ἐστι τὸ διὰ τοῦ προφήτου πρὸς τοὺς ἀνοσίους Φαρισαίους καὶ πάλαι λαλούμενον διὰ τὰς ἐπὶ Χριστῷ φλυαρίας τε καὶ ἀθυρογλωττίας ·
ὑμεῖς δὲ προσάγετε ὧδε , υἱοὶ ἄνομοι , σπέρμα μοιχῶν καὶ πόρνης .
καὶ ἐπὶ τίνα ἠνοίξατε τὸ στόμα ὑμῶν ;
καὶ ἐπὶ τίνα ἐχαλάσετε τὴν γλῶσσαν ὑμῶν ;
ὅλως γὰρ ὥσπερ τῇ θεομάχῳ γλώσσῃ τὰς ἡνίας χαλάσαντες οἱ Φαρισαῖοι εὐτροχωτάτην τρόπον τινὰ τὴν δυσφημίαν ἐποιοῦντο τὰ Χριστοῦ , καὶ πρὸς ὑπέρογκον ἀλαζονείαν ἀναφυσσώμενοι , τοὺς ἐξ ἀπονοίας ἐρεύγονται λόγους .
Οἷς καὶ λίαν ἐπαλγήσας ὁ Μελῳδός 0 ·
Εἶπα , φησὶ , τοῖς παρανομοῦσι ·
μὴ παρανομεῖτε , καὶ τοῖς ἁμαρτάνουσι ·
μὴ ὑψοῦτε κέρας , μὴ ἐπαίρεσθε εἰς ὕψος τὸ κέρας ὑμῶν , καὶ μὴ λαλεῖτε κατὰ τοῦ Θεοῦ ἀδικίαν .
παρηνόμουν γὰρ ὄντως ὃν ἥκιστα χρὴ δυσσεβῶς κατακρίνοντες , καὶ εἰς ὕψος τὸ κέρας ἐπαίροντες ἁλοῖεν ἂν , οὐ μόνῳ παραχωροῦντες Χριστῷ , τὸ εἰδέναι τὸ θέλημα τοῦ Πατρὸς , καὶ αὐτοὶ δὲ μᾶλλον ἐπίστασθαι τοῦτο διϊσχυριζόμενοι , διὰ τοῦ λέγειν , καθάπερ ἤδη προείρηται ·
ἡμεῖς οἴδαμεν ὅτι Μωσεῖ λελάληκεν ὁ Θεὸς , ὡς καὶ ἀπειθεῖν διὰ τοῦτο σπουδάζειν .
καὶ ἀπέστη μὲν τῷ τηνικάδε τῆς τοῦ μαρτυρίου σκηνῆς ἡ νεφέλη .
λεπρῶσα δὲ παραχρῆμα ἐφαίνετο Μαριὰμ , καὶ οὐχ ἀπλῶς , ἀλλ ὡς χιών 0 .
καὶ γὰρ ταῖς εἰς Χριστὸν παροινίαις , καὶ τοῖς ἀνοσίοις τῶν Ἰουδαίων τολμήμασιν ἐπασχάλλουσα , καὶ διατεθεῖσα πικρῶς ἀνέπτη τρόπον τινὰ , καὶ ἀναπεφοίτηκε τῆς Συναγωγῆς , ἡ θεία τε καὶ ἀκήρατος φύσις , κατὰ τὸ εἰρημένον παρὰ Χριστοῦ ·
ἐγκαταλέλοιπα τὸν οἶκόν μου , ἀφῆκα τὴν κληρονομίαν μου .
καταβεβηκὼς γὰρ ὁ Κύριος ἐν στύλῳ νεφέλης ὡς νεφέλη πάλιν ἀποφοιτᾷ , κατὰ τὸν ἐν γράμματι τύπον 0 .
ἐπειδὴ δὲ τῆς τῶν Ἰουδαίων Συναγωγῆς εἰκότως ἀπενοσφίζετο , ἀκάθαρτος ἀνεδείχθη παραχρῆμα ·
καὶ ἀκάθαρτος οὐχ ἁπλῶς , ἀλλ εἰς ἀκρότητα δραμοῦσα τοῦ πάθους 0 .
τὸ γὰρ σφόδρα καταλευκαίνεσθαι τὸν λεπρωθέντα λέγειν , τῆς νόσου τὴν ἐπίτασιν ἔχει .
τί δ ἂν γένοιτο χιόνος τὸ λευκότερον ;
ἦν γὰρ δὴ καὶ εἰκὸς , μᾶλλον δὲ ἀναγκαῖον , καὶ ἀναμφιβόλως ἔχον τὸ ἐν παντὶ γενέσθαι κακῷ τὴν τῶν Ἰουδαίων Συναγωγὴν τῆς τοῦ διασώζοντος ἀποπεσοῦσαν φροντίδος .
ὁ μὲν οὖν ἀτίθασσός τε καὶ φιλοσκώμμων τῶν ἀγελαίων ἐσμὸς , ἀκαθαρσίᾳ τε καὶ ἀτιμίᾳ κολάζεται , κατὰ τὸ ὑπὸ τῶν ἁγίων ὀρθῶς εἰρημένον πρὸς τὸν Θεόν ·
πλήρωσον τὰ πρόσωπα αὐτῶν ἀτιμίας , καὶ γνώσωσιν ὅτι ὄνομά σοι , Κύριος 0 .
συγκατηγορήσας δὲ τῇ Μαριὰμ οὐ συλλεπροῦται χρησίμως ὁ Ἀαρὼν , καίτοι τὴν ἴσην ἐποφλήσας τῷ κρίνοντι δίκην .
ἐπειδὴ γὰρ τίμιον καὶ μέγα παρὰ Θεῷ τῆς ἱερωσύνης τὸ χρῆμα , ταύτῃτοι τὸ ἐν λέπρᾳ φαίνεσθαι διαφυγὼν , λύπῃ μᾶλλον τῇ ὑπὲρ τῆς τοῦτο παθούσης ἐκολάζετο , κατὰ τὸ εἰρημένον παρὰ Θεοῦ 0 ·
περιζώσασθε καὶ κόπτεσθε , οἱ ἱερεῖς , θρηνεῖτε , οἱ λειτουργοῦντες θυσιαστη ρίῳ ·
εἰσέλθετε ἐν σάκκοις λειτουργοῦντες Θεῷ , ὅτι ἀπέλιπεν ἐξ οἴκου Θεοῦ ἡμῶν θυσία καὶ σπονδή .
πρόσεισι δὲ λέγων τῷ πανσόφῳ Μωσῇ ·
δέομαι , Κύριε , μὴ συνεπιθῇ ἡμῖν ἁμαρτίαν , διότι ἠγνοήκαμεν καθ  οὗ ἡμάρτομεν .
Οἱ γὰρ γένει μὲν ὄντες ἐξ Ἰσραὴλ , καὶ τῇ κατὰ σάρκα σχέσει τῆς Ἰουδαίων Συναγωγῆς οὐκ ὄντες ἀλλότριοι , μυστηρίων δὲ τῶν τοῦ Σωτῆρος ἡμῶν ἀποδεδειγμένοι ταμίαι , τὰ ὑπὲρ τῶν ἐξ ἀγνοίας ἡμαρτηκότων ἀναφέρειν ἔμελλον προσευχάς ·
καίτοι συμπταίσαντες ἐν ἀρχῇ 0 .
μὴ συνεπιθέσθαι δὲ τῇ τοῦ Πατρὸς ὀργῇ παρακαλοῦσι Χριστὸν , ὅπερ ἐποίει λέγων ὁ Παῦλος ·
ἀδελφοὶ , ἡ μὲν εὐδοκία τῆς ἐμῆς καρδίας , καὶ ἡ δέησις πρὸς τὸν Θεὸν ὑπὲρ αὐτῶν εἰς σωτηρίαν 0 1 .
ἀλλ ἦν τοῦτο λέγων , καὶ οἰκονόμος μυστηρίων Θεοῦ , καὶ ἱερουργὸς τοῦ θείου κηρύγματος ·
ὅπερ ἦν τότε καὶ ὁ Ἀαρών .
βοῶντος δὲ τοῦ Μωσέως ὑπὲρ τῆς λελεπρωμένης καὶ ἰάσασθαι παρακαλοῦντος αὐτὴν , ὑπερτίθεται τὸ συγγνῶναι Θεός ·
ἀφορισθήτω , λέγων , ἑπτὰ ἡμέρας ἔξω τῆς παρεμβολῆς , καὶ μετὰ ταῦτα εἰσελεύσεται πάλιν .
ἡμῖν ὡς ἐν εἰκόνι διαδεικνύοντος τοῦ λόγου , ὅτι ταχεῖα μὲν εἰς ἐλεεῖν , καὶ τρόπον τινὰ πρὸς τὸ παρακαλεῖν ἑαυτὴν ἡ θεία φύσις ἑτοιμοτάτη , τῷ δὲ πλήθει πολλάκις ἢ τῷ μεγέθει τῶν ἡμετέρων πταισμάτων ἀποτραχύνεται , καὶ τὴν ἐπὶ τοῖς ἐνόχοις φιλανθρωπίαν ἀναδύεται 0 1 .
σημαίνει δὲ κ ἀκεῖνο , κατά γε τὸν ἡμέτερον νοῦν , ὅτι πολλὴ μὲν ἁγίων πρεσβεία ἀναβέβηκε πρὸς τὸν Θεὸν , ὑπὲρ τοῦ Ἰσραήλ ·
οὐκ ἐνδεχομένου δὲ τοῦ μὴ κολασθήσεσθαι πρέπειν αὐτὸν , οὐκ ἐπὶ τοῖς τυχοῦσι κατεγνωσμένων , δεύτερον ἐτίθει τῆς δίκης τὸν ἔλεον .
ὅτι δὲ πολλάκις διὰ τῶν ἡμετέρων πταισμάτων παραθήγεται Θεὸς , εἰς τὸ καὶ αὐτῆς ἔσθ  ὅτε τῆς ὅτι μάλιστα φιλαιτάτης αὐτῷ γαληνότητος κατοκνεῖν τὴν ἐπίδοσιν , χαλεπὸν οὐδὲν καὶ διὰ τούτων ἰδεῖν 0 .
ἀπεκαλύπτετό τε διὰ τοῦ ἁγίου Πνεύματος Ἱερεμίᾳ τῷ προφήτῃ τὴν ἐσομένην κατὰ καιροὺς ἐν χώρᾳ τῇ τῶν Ἰουδαίων σφαγήν ·
κατατρεχόντων αὐτὴν πολέμου νόμῳ τῶν Βαβυλωνίων 0 ·
ἀλλ  ὡς πολλῶν ἤδη πεσόντων τε καὶ ὁρωμένων νεκρῶν , πρὸς ἅγιον προφήτην φησί ·
Οἴ μοι ὅτι ἐκλείπει ἡ ψυχή μου , ἐπὶ τοῖς ἀνῃρημένοις ·
περιδράμετε ἐν ταῖς ὁδοῖς Ἱερουσαλὴμ , καὶ ἴδετε , καὶ γνῶτε , καὶ ζητήσατε ἐν ταῖς πλατείαις αὐτῆς ·
ἐὰν εὕρητε ἄνδρα , εἰ ἔστι ποιῶν κρῖμα , καὶ ζητῶν πίστιν , καὶ ἵλεως ἔσομαι αὐτοῖς , λέγει Κύριος .
ὁρᾷς ἐν τούτοις ὠδίνοντα μὲν ἐπὶ τοῖς ἀνῃρημένοις αὐτὸν , καὶ πρόχειρον μὲν ἐλεεῖν ἐθέλοντα τὴν Ἱερουσαλήμ ·
εἰργόμενον δέ που ἐφ ἑαυτοῦ μονονουχὶ , καὶ ἀνασειράζοντα τὴν θεοπρεπῆ γαληνότητα , διὰ τὸ τῆς ἁμαρτίας ὑπέρογκον , ζητοῦντα δ οὖν ὅμως τοῦ κατοικτείρειν τὰς ἀφορμὰς , καὶ ἐφ ἑνὶ θέλοντα καταλύειν τὰ ἐκ τῆς ὀργῆς ·
ἕνα γὰρ ἄνδρα τοὺς θέλοντας ἐπιδεικνύναι πιστὸν ἐν αὐτῇ διεπλάττετο .
ἐκπέμπεται τοίνυν ἡ Μαριὰμ ἐπὶ τῇ λέπρᾳ κάτοχος .
ἀλλ οὐκ ἐξῇρε , φησὶν , ὁ λαὸς , ἕως ἐκαθαρίσθη Μαριάμ .
περιμενοῦμεν γὰρ καὶ ἡμεῖς οἱ πιστεύοντες εἰς Χριστὸν τὸν τῶν Ἰουδαίων καθαρισμὸν , δῆλον δὲ ὅτι τὸν διὰ πίστεως 0 1 .
Οὕτω τε τὸ λοιπὸν τὰς ἐν τῷδε τῷ βίῳ κα ταλιπόντες σκηνὰς , ἐπὶ τὴν ἄνω πόλιν ἀναζεύξομεν , καὶ εἰς τὴν τῆς ἐπαγγελίας ἀναδραμούμεθα γῆν .
ἀληθεύει δὴ οὖν ὁ Σωτὴρ , ὅταν λέγῃ πρὸς τοὺς Ἰουδαίους ·
Εἰ πιστεύετε Μωσῇ , ἐπιστεύετε ἂν ἐμοί ·
περὶ γὰρ ἐμοῦ ἐκεῖνος ἔγραψε ·
δι οὗ καὶ μεθ οὗ τῷ Θεῷ καὶ Πατρὶ ἡ δόξα σὺν ἁγίῳ Πνεύματι , νῦν καὶ ἀεὶ , καὶ εἰς τοὺς αἰῶνας τῶν αἰώνων 0 .
ἐξαίρετος μὲν ὁ κλῆρος τοῖς ἀγαπᾷν ᾑρημένοις τὸν ὅλων βασιλέα Θεόν 0 .
ἡτοίμασται δὲ αὐτοῖς τῶν ὑπὲρ νοῦν ἀγαθῶν ἡ κτῆσις .
καὶ πιστώσεται λέγων ὁ μακάριος προφήτης Ἡσαΐας ·
ἔστι κληρονομία τοῖς θεραπεύουσι Κύριον .
καὶ ἔσῃ πεποιθὼς ἐπὶ Κύριον , καὶ ἀναβιβάσει σε ἐπὶ τὰ ἀγαθὰ τῆς γῆς ·
καὶ ψωμιεῖ σε τὴν κληρονομίαν Ἰακὼβ τοῦ Πατρός σου .
τὸ γὰρ στόμα Κυρίου ἐλάλησε ταῦτα .
Οὐκοῦν ἀληθὴς ἂν εἴη , καὶ ἐρηρεισμένη πάντη τε καὶ πάντως ἡ ὑπόσχεσις ·
οὐ γὰρ ἂν ἁμάρτῃ τ ἀληθοῦς , οὐ δ ἂν διαψεύσαιτό ποτε τὸ τοῦ Θεοῦ στόμα ·
ἀποπερανεῖ δὲ πάντως τὰ ἐπηγγελμένα .
καὶ τοῦτο εἰδὼς ὁ θεσπέσιος Μελῳδὸς οὕτω πού φησι ·
κύριος μερὶς τῆς κληρονομίας μου 0 ·
σὺ εἶ ὁ ἀποκαθιστῶν τὴν κληρονομίαν ἐμοί .
τίνες οὖν ἄρα οἱ θεραπεύοντες τὸν Κύριον , ἢ καὶ εἰς τίνας οὕτω λαμπρός τε καὶ ἀξιόληπτος καταντήσει κλῆρος 0 ;
Οἱ τῷ Θεῷ δοκοῦν ἀποπεραίνειν ἐσπουδακότες , καὶ πρὸς πᾶν ὁτιοῦν τῶν τεθαυμασμένων ἀμελητὶ διᾴττειν εἰδότες , καὶ παντὸς ἐχθροῦ καταθλεῖν ἀοκνότατα προθέμενοι , καὶ οὐχ ὡς ἰδίαις δυνάμεσι , ἤγουν εὐτεχνίαις ἐπιθαρσήσαντες , ἀλλ  ὅπλον ὥσπερ τι προϊσχόμενοι τὴν ἄνωθεν χάριν , προεστηκότα τε καὶ συνασπίζοντα τὸν τῶν ὅλων ἔχοντες Θεόν 0 .
διατεθέντες γὰρ οὕτω , φασίν ·
Οὐκ ἐπὶ τῷ τόξῳ μου ἐλπιῶ , καὶ ἡ ῥομφαία μου οὐ σώσει με .
ἔσωσας γὰρ ἡμᾶς ἐκ τῶν θλιβόντων ἡμᾶς , καὶ τοὺς μισοῦντας ἡμᾶς κατῄσχυνας .
τοὺς μὲν ἀγαθοὺς καὶ εὐτολμοτάτους , καὶ εἰς τὸ χρῆναι πιστεύειν ἑτοιμοτέρους , ἐκπρεπεστάτους ἀποτελεῖ , πλουσίᾳ χειρὶ διανέμων τὰ ἀγαθά ·
τοὺς δέ γε τὰ πάντων αἴσχιστα νοσεῖν ᾑρημένους εἰς τὸ ἀπειθὲς , ἀποβουκολήσει πάντως τῶν ἀπολέκτων ἀγέλης , καὶ παντὸς ἀποσοβήσει πράγματος κατευφραίνειν εἰδότος .
ἐπιφωνήσει δὲ ὡς παρ ἑκάστῳ μάλιστα δικαίως ·
Αὕτη ἡ μερίς σου , μερὶς τοῦ ἀπειθεῖν ὑμᾶς ἐμοί 0 .
τοιούτοις ὑποπεπτωκότας ἐγκλήμασι τοὺς τῶν Ἰουδαίων δήμους εὑρήσομεν .
τοιγάρτοι διωλισθήκασι τῆς ἐλπίδος , καὶ ἀπόκληροι μεμενήκασι καίτοι τῆς κληρονομίας οὔσης αὐτῶν ·
εἴπερ ἐστὶν ἀληθὲς , ὡς αὐτῶν εἰσιν αἱ ἐπαγγελίαι , κατὰ τὴν τοῦ μακαρίου Παύλου φωνήν 0 .
ἐπειδὴ δὲ ἠπειθήκασι τῷ καλοῦντι πρὸς αὐτὰς , ἀμέτοχοι μεμενήκασι , καὶ κατὰ τὴν τοῦ Σωτῆρος φωνήν ·
γεγόνασιν οἱ ἔσχατοι πρῶτοι , καὶ οἱ πρῶτοι ἔσχατοι 0 .
καὶ τοῦτο δὴ πάλιν ἐξ αὐτῶν ἡμῖν τῶν ἀρχαιοτέρων προανεφωνεῖτο Γραμμάτων .
ἔχει δὲ οὕτω ·
καὶ μετὰ ταῦτα ἐξῇρεν ὁ λαὸς ἐξ Ἀσο ρὼθ , καὶ παρενέβαλεν ἐν τῇ ἐρήμῳ τῇ Φαράν ·
ἀπόστειλον σεαυτῷ ἄνδρας , καὶ κατασκεψάσθωσαν τὴν γῆν τῶν Χαναναίων , ἣν ἐγὼ δίδωμι τοῖς υἱοῖς Ἰσραὴλ εἰς κατάσχεσιν , ἄνδρα ἕνα κατὰ φυλὴν καὶ δήμους πατρίων αὐτῶν ἐξαποστελεῖς αὐτούς ·
πάντα ἀρχηγὸν αὐτῶν 0 .
καὶ ἐξαπέστειλεν αὐτοὺς Μωσῆς ἐκ τῆς ἐρήμου Φαρὰν διὰ φωνῆς Κυρίου , πάντες ἄνδρες ἀρχηγοὶ υἱῶν Ἰσραήλ .
Οὗτοι οἱ μὲν οὖν ἀπόλεκτοι τῶν φυλῶν ἄνδρες τὸν ἀριθμὸν δυοκαίδεκα τῆς ἄλλης πληθύος ἀπενοσφίζοντο .
καὶ δὴ ἀνῄεσαν εὖ μάλα κατασκεψόμενοι πότερόν ποτε πίων ἢ λεπτόγεως ἡ χώρα , εὔβοτός τε καὶ ἀγαθὴ , καὶ γονιμωτάτη , ἤγουν ξηρά τε καὶ ἄκαρπος 0 ·
ἢ ξύλων τροφὸς ἡμέρων , ἢ καρπῶν ὡραίων λαχοῦσα γένεσιν , εἰ μὴ ἀμελέτητον ἔχει τὸ λήϊον δύνασθαι κομᾷν 0 ·
καὶ πρὸς τούτοις ἔτι τίνες ἂν εἶεν οἱ κάτοικοι , πότερόν ποτε δεινοὶ πρὸς ἀλκὴν , καὶ καταγώνιστοι τὰ πολεμικὰ , καὶ οὐ τοῖς τυχοῦσιν εὐάντητοι , ἤγουν τοῖς ἀνδρίζεσθαι μεμελετηκόσιν εὐκόλως ἁλώσιμοι 0 ·
ὅσαι δὲ δὴ αὖ καὶ τίνες αἱ πόλεις , ἆρα ψιλαὶ καὶ ἀτείχιστοι , ἤγουν ἄριστα πεπυργωμέναι 0 .
προσετίθει δὲ ὁ Μωσῆς ὅτι καὶ αὐτῶν δεήσει τῶν καρπῶν ἀποδρεψαμένους οἱονεὶ πρὸς ἀπόδειξιν , ἐπανήκειν αὐτούς .
ἀναβεβηκότες δὴ οὖν ἀποφαίνειν ἠπείγοντο τὸ κεκελευσμένον .
ἐπιτηδείου δὲ ὄντος καιροῦ κατεσκέπτοντό τε τὴν γῆν , καὶ δὴ καὶ βότρυν ἐπαναθέμενοι , χρῆμά τι παράδοξον καὶ ἀσύνηθες , ἀληθὲς θαῦμά τε καὶ ἅμα παρῆσαν ἀζήμιοι , καὶ ἐπανῆκον ἐπὶ Μωσέα .
πλὴν ἐπεμερίζοντο ταῖς γνώμαις ἔτι .
Αἰνεῖν μὲν γὰρ ἠξίουν , καὶ ἀπήγγελλον ἅπαντες , ὡς ἀγαθὴ καὶ πίων ἡ γῆ , καὶ τούτου μάρτυρα ἐπεκόμιζον τὸν ἐξ αὐτῆς ληφθέντα καρπόν 0 ·
ἀλλ  οἱ μὲν θρασὺ τὸ ἔθνος τὸ ἐπ αὐτῆς ὠνόμαζον εὐσθενές τε καὶ μαχιμώτατον , καὶ ταῖς τῶν πάντων ὑπεροψίαις ὀλίγα παραχωροῦν .
Υἱοὺς γὰρ , φασὶ , γιγάντων ἑωράκαμεν ἐκεῖ ·
ὑψηλὸν δὲ οὕτω καὶ εὐμέγεθες , ὡς ἀκρίδων , οἶμαί που , διενεγκεῖν τοὺς ἐξ αἵματος Ἰσραὴλ , εἰ ταῖς ἐκείνων ὑπεροχαῖς συγκρίνοιντο 0 .
χάλεβ δὲ καὶ Ἰησοῦς ἔφασκον ἐναργῶς , ὡς ἀγαθή τε καὶ πίων ἡ γῆ 0 .
καὶ εἰ αἱρετίζει ἡμᾶς Κύριος , εἰσάξει ἡμᾶς εἰς αὐτήν .
περιέσονται δὲ ὅτι τῶν καθηκόντων , Θεοῦ προασπίζοντος , διεβεβαιοῦντο πάλιν .
ἐπειδὴ δὲ τῶν τοιούτων ἠκροῶντο λόγων οἱ ἐξ Ἰσραὴλ , ἡ πολλή τε καὶ ἀγελαία πληθὺς , εὐθὺς εἰς λήθην ὑπενεχθεῖσα Θεοῦ , καὶ τῶν ἐν Αἰγύπτῳ σημείων ἀμνημονήσασα , πολὺ τὸ δεῖμα νοσεῖ , ὀκνεῖ πρὸς τὴν μάχην , ἀπέφηνε τὴν ἀντίστασιν , ἐρᾷ δὲ οὐκέτι τῶν ἐπηγγελμένων ·
οὐ τὴν τοῦ βοηθοῦντος διενοεῖτο χεῖρα τὴν παναλκῆ τε καὶ ἄμαχον , κατοιμώζει δὲ μειρακιωδῶς , καὶ αὐτίκα δὲ μάλα , γυναίοις τε ὁμοῦ καὶ φιλτάτοις τῶν πολεμίων ξίφεσι δαπανηθήσεσθαι προσδοκᾷ .
καὶ δὴ καὶ φάναι τετολμήκασιν , ὡς ἦν ἀμείνων θητεία αὐτοῖς ἡ ἐν Αἰγύπτῳ , καὶ τὸ τῆς δουλείας ἄχθος εὐφορητότερον 0 .
ὑπονοστῆσαί τε ὅτι δεήσει πρὸς Αἰγυπτίους δακρυῤῥοοῦντες ἔφασκον ·
παραθήγοντας πρὸς ἀνδρείαν τοὺς ἀμφὶ τὸν Ἰησοῦν καὶ Χάλεβ , καὶ χοῦν καταπαττομένους καταλιθοῦν ἐπ εχείρουν .
ἡκόντων δὲ ἤδη πρὸς τοῦτο λοιπὸν ἀθλιότητος τῶν πραγμάτων , ὤφθη , φησὶ , δόξα Κυρίου ἐν νεφέλῃ ἐπὶ τὴν σκηνὴν τοῦ μαρτυρίου , ἐν πᾶσι τοῖς υἱοῖς Ἰσραὴλ , καὶ διολλύναι μὲν ἅπαντας ἀμελητὶ διεσκέπτετο .
προσπίπτοντος δὲ καὶ ἐκλιπαροῦντος Μωσέως , κατανεύει μόλις .
Εἶπε γὰρ φησὶ , Κύριος πρὸς Μωσῆν ·
ἵλεως αὐτοῖς εἰμὶ κατὰ τὸ ῥῆμά σου .
ἀλλὰ ζῶ ἐγὼ , καὶ ζῶν τὸ ὄνομά μου .
καὶ ἐμπλήσει ἡ δόξα Κυρίου πᾶσαν τὴν γῆν .
ὅτι πάντες οἱ ἄνδρες οἱ ὁρῶντες τὴν δόξαν μου , καὶ τὰ σημεῖα ἃ ἐγὼ ἐποίησα ἐν τῇ Αἰγύπτῳ , καὶ ἐν τῇ ἐρήμῳ ταύτῃ , καὶ ἐπείρασάν με τοῦτο δέκατον , καὶ οὐκ εἰσήκουσάν μου τῆς φωνῆς 0 .
ἢ μὴν οὐκ ὄψονται τὴν γῆν ἣν ὤμοσα τοῖς πατράσιν αὐτῶν , ἀλλ ἢ τὰ τέκνα αὐτῶν , ἅ ἐστι μετ ἐμοῦ ὧδε 0 ·
ὅσοι οὐκ οἴδασιν ἀγαθὸν ἢ κακόν 0 .
πᾶς νεώτερος ἄπειρος , τούτοις δώσω τὴν γῆν 0 .
πάντες δὲ οἱ παροξύναντές με , οὐκ ὄψονται αὐτήν ·
ὁ δὲ παῖς μου Χάλεβ , ὅτι ἐγενήθη πνεῦμα ἕτερον ἐν αὐτῷ , καὶ ἐπηκολούθησέ μοι 0 ·
εἰσάξω αὐτὸν εἰς τὴν γῆν εἰς ἣν εἰσῆλθον ἐκεῖ , καὶ τὸ σπέρμα αὐτοῦ κληρονομήσει αὐτήν .
ἄθρει δὴ οὖν , ὅτι παγχάλεπα μὲν παρὰ Θεῷ τῆς ἀπειθείας τὰ ἐγκλήματα 0 .
δύσοιστον δὲ τὴν ζημίαν ὑπομένειν ἀνάγκη τοὺς ὑπ αὐτὴν γεγονότας 0 .
τοῦτό τοι παθόντα τὸν Ἰσραὴλ εὑρήσομεν , τοῖς ἀρχαιοτέροις Γράμμασι τὰ νέα συμβάλλοντες , καὶ συμβαίνουσαν ταῖς σκιαῖς ἀποφαίνοντες τὴν ἀλήθειαν .
προτρέπει μὲν γὰρ Μωσῆς ἰέναι κατασκεψομένους εὖ μάλα τῆς ἐπαγγελίας τὴν γῆν τοὺς ἐξηλεγμένους ἐκ πασῶν τῶν φυλῶν .
ἐπειδὴ δὲ ἧκον , καὶ ἤδη παρῆσαν , οἱ μὲν κατηγόρευον τὸν ἀριθμὸν ὄντες δέκα , καὶ ἁπάσῃ τῇ συναγωγῇ δειμάτων τε ὁμοῦ , καὶ θεομισοῦς ἀπιστίας γεγόνασι πρόξενοι , Οἱ δὲ δὴ λειπόμενοι δύο Χάλεβ τε ὁ τοῦ Ἰεφωνῆ , καὶ μέν τοι καὶ Ἰησοῦς προὔτρεπόν τε ἰέναι καταδῃώσαντες , καὶ αὐτὴν δὲ τὴν γῆν ἐπαινεῖν ἠξίουν , πίων ὅτι καὶ εὔκαρπος , καὶ μὴν καὶ ληΐων ἀριστότροφος ἐναργῶς ἀνακεκραγότες 0 .
ἀλλ οἱ μὲν ἐξέπιπτον τῆς ἐπαγγελίας , οἱ δὲ οὐρανίᾳ ψήφῳ κληρονόμοι τῆς ἄνωθεν τέθεινται , καὶ τετίμηνται παρὰ Θεοῦ .
ποῖος οὖν ἄρα λοιπὸν τῆς ἀληθοῦς καὶ πνευματικῆς θεωρίας ὁ τρόπος εἰπεῖν ἀναγκαῖον 0 .
διὰ τῶν Μωσέως βιβλίων , ἤτοι τῶν ἐν αὐτοῖς ὡς ἐν τύποις ἔτι προαναπεπλασμένων τοῖς ἁγίοις ἀγαθῶν , ἤτοι τῆς γῆς τῆς ἁγίας τῆς τοῖς πατράσιν ἐπηγγελμένης ἐξεπέμπετο τρόπον τινὰ τῶν Ἰουδαίων ὁ νοῦς .
ἔστι γὰρ , ἔστιν ἰδεῖν ἐν τοῖς νομικοῖς συγγράμμασι κατεσκιασμένον τοῖς τύποις τὸ Χριστοῦ μυστήριον ·
καὶ τὸν δι αὐτοῦ ἐν πνεύματι ἁγιασμὸν , καὶ τὴν τοῖς ἁγίοις ἐπηγγελμένην ἐλπίδα 0 .
τέθυται μὲν γὰρ ὁ ἀμνὸς ὁ ἐν Αἰγύπτῳ παρὰ τῶν ἐξ Ἰσραήλ ·
κατεχρίοντό τε τῷ αἵματι , καὶ κατείργηται ὁ ὀλοθρευτής .
ὅτι δὲ ἀτονήσει θάνατος ἐν θανάτῳ Χριστοῦ , καὶ τοὺς ἐν ἁγίῳ Πνεύματι κατακεχρισμένους παρελάσει λοιπὸν ἡ φθορὰ , προεπήγγειλεν ἡ σκιά .
ὅτι δὲ καὶ τῆς ἐν ἀρχαῖς δοθείσης εὐημερίας ἐπιδραξόμεθα , καὶ ἐν τῷ παραδείσῳ τῆς τρυφῆς ἀνακομισθήσεται πάλιν ὁ ἄνθρωπος , οὐδὲν ἧττον ἡμῖν ὑπεμφήνειεν ἂν ὁ νόμος .
ἑορτάζειν μὲν γὰρ προστέταχεν , ἐν τῷ μηνὶ τῷ ἑβδόμῳ , καὶ πεντεκαιδεκάτῃ τοῦ μηνὸς , καὶ κάλυντρά τε φοινίκων λαβόντες εἰς χεῖρας , καὶ ὡραίου ξύλου καρπὸν , καὶ κλάδους ξύλου δασεῖς , καὶ ἰτέας , καὶ ἄγνου .
δέχεσθαι δὲ οὐχ ἁπλῶς προστέταχεν , ἀλλ ἐν πρώτῃ τε ἡμέρᾳ καὶ ἑβδόμῃ ·